Miyakonojō

Miyakonojō (都城市, みやこのじょうし, Miyakonojō-shi) é un concello da prefectura de Miyazaki no Xapón. Está situado na parte leste da rexión de Kyūshū e ao sur da prefectura, na illa de Kyūshū. Ten 653,31 km² de superficie, unha poboación de 158.235 habitantes (2023) e unha densidade de poboación de 240 h/km².

O concello de Miyakonojō limita cos concellos de Takaharu, Nojiri, Miyazaki, Mimata, Nichinan, Kushima (que son da prefectura de Miyazaki); Sibushi, Soo e Kirishima (que son da prefectura de Kagoshima).

 Xeografía 
Miyakonojō localízase na punta sureña da prefectura de Miyazaki na conca Miyakonojō, aproximadamente a 50 km polo suroeste da cidade de Miyazaki. O río Ōyodo pasa polo centro da cidade. O concello atópase rodeado polos montes Kirishima polo oeste e os montes Wanizuka polo leste.

 Concellos lindeiros 
Prefectura de Kagoshima

 Kirishima
 Shibushi
 Soo

Prefectura de Miyazaki

 Kobayashi
 Kushima
 Mimata
 Miyazaki
 Nichinan
 Takaharu

 Clima 
Miyakonojō ten un clima subtropical húmido (Cfa) pero máis frío ca outras cidades da prefectura. Presenta unha temperatura media de 16,8 °C e unha precipitación anual de 2.694 mm. O clima da área está influenciada polos montes.

 Demografía 
Segundo os datos do censo xaponés, Miyakonojō ten 160.392 habitantes no 2020. A poboación mantense estable desde os anos 50.

 Historia 
A área de Miyakonojō foi parte da provincia de Hyūga. Ao final do Período Heian estableceuse o señorío Shimazu, o máis grande daquela. No Período Muromachi a área estivo gobernada polo clan Hongō, rama cadete dos Shimazu, cunha kokudaka de 40.000 koku, ou 7.216 m³ de arroz, sendo das terras autónomas máis grandes do dominio. Despois da Restauración Meiji, a vila de Miyakonojō foi creada o 1 de abril de 1889 coa creación do sistema moderno de concellos. Foi elevado ao status de cidade en 1924.

O 1 de xaneiro de 2006 as vilas de Takajō, Takazaki, Yamada e Yamanokuchi incorporáronse a Miyakonojō.

 Economía 
Moitos dos cidadáns traballan como granxeiros. Producen gobō, pementos e carne. Miyakonojō tamén alberga manufactura agraria.

Miyakonojō tamén é coñecida por producir arcos xaponeses co bambú abundante da zona.

 Notas 

Categoría:Kyūshū
Categoría:Concellos do Xapón